open-index/open-wikipedia-markdown huggingface dataset:
ภาวิณี อินชมภู

**อาจารย์ภาวิณี อินชมภู** ภูมิสถาปนิกชาวไทย อาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย  เลขาภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย

สำเร็จการศึกษาระดับปริญญาตรีสาขาภูมิสถาปัตยกรรม จากจุฬาลงกรณ์มหาวิทยาลัย และศึกษาต่อจนจบปริญญาโท สาขาภูมิสถาปัตยกรรม จากมหาวิทยาลัยฮาร์วาร์ด สหรัฐอเมริกา อาจารย์ได้รับทุนจากรัฐบาลไทย ศึกษาต่อในระดับปริญญาเอก ที่มหาวิทยาลัยวอชิงตัน เมืองซีแอทเทิล สหรัฐอเมริกา  หัวข้อเกี่ยวกับสวนสาธารณะ อาจารย์เป็นหนึ่งในนักวิชาการรุ่นใหม่ ที่ผสมผสานความรู้ความเชี่ยวชาญ ทางด้านการออกแบบชุมชนเมืองและภูมิสถาปัตยกรรมเข้าด้วยกัน

## เครื่องราชอิสริยาภรณ์

## อ้างอิง

หมวดหมู่:ภูมิสถาปนิก
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
การปฏิวัติอเมริกา

[thumb|แผนที่ช่วงก่อนปฏิวัติอเมริกา โดยสีชมพูแสดง[สิบสามอาณานิคม|รัฐแรกทั้ง 13 รัฐ]]

**การปฏิวัติอเมริกา** () คือช่วงระยะเวลาครึ่งหลังของศตวรรษที่ 18 ที่มีการลุกฮือเพื่อประกาศเอกราชจากจักรวรรดิอังกฤษ ของประชาชนชาวอเมริกา และสถาปนาสหรัฐอเมริกาขึ้นในเวลาต่อมาหลังจากได้รับชัยชนะในการปฏิวัติในครั้งนี้ ซึ่งถือเป็นประเทศแรกที่ปกครองในระบอบประชาธิปไตยเสรีนิยมภายใต้รัฐธรรมนูญ

## ความเดิม
คริสโตเฟอร์ โคลัมบัส เดินเรือจากทวีปยุโรป ไปทางทิศตะวันตกเพื่อหาเส้นทางเดินเรือใหม่ เขาไปเจอกับทวีปๆนึง เขาคิดว่าทวีปนั้นคืออินเดีย จนกระทั่งต่อมา ประเทศสเปนกับประเทศโปรตุเกสได้เดินทางลงใต้ ทำให้พบทวีปอเมริกาใต้ ซึ่งพบทองคำเป็นจำนวนมาก ทำให้สหราชอาณาจักร และประเทศฝรั่งเศสซึ่งเดินทางไปทีหลัง จำใจต้องขึ้นไปทางทิศเหนือ อังกฤษได้ขึ้นฝั่งที่บริเวณตะวันออก แถบนิวอิงแลนด์ นิวยอร์ก ฝรั่งเศสขึ้นฝั่งที่ตอนกลาง บริเวณลุ่มแม่น้ำมิสซิสซิปปี ทั้งสองได้ต่างกันขยายอาณานิคม ทำให้ทั้งสองได้มาปะทะกันในที่สุด ทำให้เกิด สงครามเจ็ดปี ในทวีปยุโรป ฝรั่งเศสเป็นฝ่ายแพ้อังกฤษ ทำให้อังกฤษเข้ายึดดินแดนเดิมของฝรั่งเศส

## สาเหตุในการปฏิวัติ
อังกฤษใช้นโยบายการค้าอย่างไม่ยุติธรรมกับอาณานิคม เนื่องจากบริเวณลุ่มแม่น้ำมิสซิสซิปปีนี้เป็นแหล่งเพาะปลูกใบชาที่สำคัญ อังกฤษใช้วิธีซื้อจากอาณานิคมในราคาถูกมากแล้วนำไปขายในยุโรปในราคาเพิ่มหลายเท่า ทำให้ชาวอาณานิคมไม่พอใจ และประกอบกับการที่ชาวอเมริกันได้รับแนวคิดจาก นักปรัชญา คือจอห์น ล็อก ทำให้เหตุการณ์ลุกลามใหญ่ ก่อให้การประท้วงชุมนุมงานเลี้ยงน้ำชาที่บอสตัน (Boston Tea Party) ที่กรุงบอสตัน อังกฤษจึงส่งกำลังเข้าปราบปราม ก่อให้เกิดการต่อต้านอย่างหนัก ฝรั่งเศสได้แอบส่งกำลัง อาวุธเข้าช่วยเหลืออเมริกา นำไปสู่ สงครามปฏิวัติอเมริกัน จนในที่สุด อเมริกาก็สามารถประกาศอิสรภาพได้ในวันที่ 4 กรกฎาคม ค.ศ. 1776 ที่เมืองฟิลาเดลเฟีย (รัฐเพนซิลเวเนีย) และทำให้เกิดประธานาธิบดีคนแรกของสหรัฐอเมริกาคือ จอร์จ วอชิงตัน และการที่ฝรั่งเศสเข้าช่วยอเมริกานี้เอง ทำให้ทหารที่เข้ามาร่วมรบในสงครามปฏิวัติอเมริกา ได้ซึมซับแนวคิดและความต้องการอิสรภาพของชาวอเมริกันทั้งมวลเข้าไว้ และกลายเป็นพลังผลักดันที่ทำให้เกิดการปฏิวัติในฝรั่งเศสและประกอบกับสภาพการณ์ ในขณะนั้นฝรั่งเศสกำลังย่ำแย่ด้วยสภาพเศรษฐกิจ สถาบันกษัตริย์ที่อ่อนแอ ทำให้ฝรั่งเศสเข้าสู่การปฏิวัติฝรั่งเศส และกลายเป็นแรงผลักดันให้เกิดการปฏิวัติไปทั่วยุโรปในเวลาต่อมาอีกด้วย

## อ้างอิง

หมวดหมู่:การปฏิวัติอเมริกา
หมวดหมู่:คริสต์ศตวรรษที่ 18 ในสหรัฐอเมริกา
หมวดหมู่:สหรัฐอเมริกา
หมวดหมู่:ประวัติศาสตร์สหรัฐ
หมวดหมู่:การปฏิวัติ
กลุ่มกูอิงบรา

**กลุ่มกูอิงบรา** () เป็นเครือข่ายมหาวิทยาลัยของยุโรป ก่อตั้งเมื่อ ค.ศ. 1985 และจดทะเบียนอย่างเป็นทางการเมื่อ ค.ศ. 1987 ประกอบด้วยมหาวิทยาลัยที่เก่าแก่และมีชื่อเสียงที่สุดของทวีปจำนวน 41 แห่ง

ชื่อของกลุ่มมาจากชื่อเมืองกูอิงบรา ประเทศโปรตุเกส และชื่อมหาวิทยาลัยที่ตั้งอยู่ในเมืองนั้น ซึ่งเป็นหนึ่งในมหาวิทยาลัยที่เก่าแก่ที่สุดของยุโรป มหาวิทยาลัยกูอิงบรามีอายุครบรอบ 700 ปี ในปีที่ก่อตั้งกลุ่ม

## สมาชิก
; ออสเตรีย
* มหาวิทยาลัยกราซ

; เบลเยียม
* Katholieke Universiteit Leuven (พูดภาษาดัตช์) *
* Université catholique de Louvain (พูดภาษาฝรั่งเศส)

; สาธารณรัฐเช็ก
* Charles University of Prague

; เดนมาร์ก
* University of Aarhus

; เอสโตเนีย
* University of Tartu

; ฟินแลนด์
* Åbo Akademi University (พูดภาษาสวีเดน) 
* University of Turku (พูดภาษาฟินแลนด์) 

; ฝรั่งเศส
* Paul Valéry University, Montpellier III 
* มหาวิทยาลัยมงเปอลีเย
* มหาวิทยาลัยปัวตีเย

; เยอรมนี
* มหาวิทยาลัยเกิททิงเงิน
* มหาวิทยาลัยไฮเดิลแบร์ค *
* มหาวิทยาลัยเยนา
* มหาวิทยาลัยโคโลญ 
* มหาวิทยาลัยเวือทซ์บวร์ค 

; ฮังการี
* มหาวิทยาลัยเอิตเวิช โลรานด์ 

; ไอร์แลนด์
* มหาวิทยาลัยแห่งชาติไอร์แลนด์
* วิทยาลัยทรินิตี ดับลิน *

; อิตาลี
* มหาวิทยาลัยโบโลญญา 
* มหาวิทยาลัยปาโดวา
* มหาวิทยาลัยปาเวีย
* มหาวิทยาลัยซีเอนา

; ลิทัวเนีย
* มหาวิทยาลัยวิลนีอุส

; เนเธอร์แลนด์
* มหาวิทยาลัยโกรนิงเงิน​
* มหาวิทยาลัยไลเดิน​ *
* มหาวิทยาลัยยูเทรกต์ *

; นอร์เวย์
* University of Bergen

; โปแลนด์
* Jagiellonian University

; โปรตุเกส
* มหาวิทยาลัยกูอิงบรา

; รัสเซีย
* มหาวิทยาลัยเซนต์ปีเตอร์สเบิร์ก

; โรมาเนีย
* Alexandru Ioan Cuza University 

; สเปน
* มหาวิทยาลัยบาร์เซโลนา *
* มหาวิทยาลัยกรานาดา
* มหาวิทยาลัยซาลามังกา

; สวีเดน
* มหาวิทยาลัยอุปซอลา

; สวิสเซอร์แลนด์
* มหาวิทยาลัยเจนีวา

; ตุรกี
* มหาวิทยาลัยอิสตันบูล

; สหราชอาณาจักร
* มหาวิทยาลัยเดอรัม
* มหาวิทยาลัยบริสตอล
* มหาวิทยาลัยเอดินบะระ *

มหาวิทยาลัย 7 แห่งที่มีเครื่องหมาย * เป็นสมาชิก LERU (League of European Research Universities) ด้วย

## อดีตสมาชิก
* มหาวิทยาลัยก็องแห่งนอร์ม็องดี (ฝรั่งเศส)
* มหาวิทยาลัยเคมบริดจ์ 
* มหาวิทยาลัยลียง (ฝรั่งเศส)
* มหาวิทยาลัยออกซฟอร์ด 
* Aristotle University of Thessaloniki (กรีซ)

## อ้างอิง

## แหล่งข้อมูลอื่น
* Coimbra Group official site

หมวดหมู่:กลุ่มมหาวิทยาลัย
หมวดหมู่:ทวีปยุโรป
ไมโครซอฟท์ ออฟฟิศ

**ไมโครซอฟท์ ออฟฟิศ** () เป็นชุดโปรแกรมสำนักงาน พัฒนาโดยไมโครซอฟท์ซึ่งสามารถใช้งานได้ในระบบปฏิบัติการไมโครซอฟท์ วินโดวส์ และแอปเปิล แมค
ไมโครซอฟท์ ออฟฟิศยังมีการส่งเสริมให้ใช้บริการผ่านระบบเครื่องแม่ข่าย (Server) และ บริการผ่านหน้าเว็บ (Web Based) ในรุ่นใหม่ ๆ ของไมโครซอฟท์ ออฟฟิศ เราจะเรียกมันว่า ระบบสำนักงาน (Office system) แทนแบบเก่าคือ ชุดโปรแกรมสำนักงาน (Office Suite) ซึ่งการเรียกว่า ระบบสำนักงานจะรวมการทำงานกับเครื่องแม่ข่ายเอาไว้ด้วย

ในวันที่ 16 กุมภาพันธ์ ค.ศ. 2006 ไมโครซอฟท์ได้ประกาศเรื่อง *"[[ไมโครซอฟท์ ออฟฟิศ 2007]]"* ที่จะเปลี่ยนแปลงหน้าจอการใช้งาน (User Interface) และ รูปแบบไฟล์แบบ XML เป็นหลัก
รุ่นเสถียรล่าสุด คือไมโครซอฟท์ ออฟฟิศ 2007 ซึ่งออกจำหน่ายในวันที่ 30 มกราคม พ.ศ. 2550

ออฟฟิศรุ่นแรก เกิดขึ้นราวยุค 90 เมื่อออฟฟิศออกสู่ตลาด ทำให้เข้ามาแบ่งส่วนตลาดส่วนหนึ่งได้อย่างง่ายดาย จุดขายหลักของ ออฟฟิศคือราคาที่ถูกกว่า และสามารถเลือกซื้อเฉพาะที่ต้องการได้อีกด้วย โดยรุ่นแรกของออฟฟิศ ประกอบไปด้วย เวิร์ด เอกเซล และพาวเวอร์พอยท์ และยังมีรุ่น "โปร (PRO)" ที่จะรวม แอคเซส และ สเคสดูลพลัส เข้าไปด้วย

## โปรแกรมในชุดไมโครซอฟท์ ออฟฟิศ
; ไมโครซอฟท์ เวิร์ด:โปรแกรมประมวลผลคำที่ออกแบบมาเพื่อช่วยให้คุณสร้างเอกสารที่มีคุณภาพระดับมืออาชีพ ด้วยเครื่องมือจัดรูปแบบเอกสารที่ดีที่สุด Word จะช่วยให้คุณจัดระเบียบและเขียนเอกสารของคุณได้อย่างมีประสิทธิภาพยิ่งขึ้น Word ยังมีเครื่องมือการแก้ไขและการตรวจทานที่มีประสิทธิภาพเพื่อให้คุณสามารถทำงานร่วมกับผู้อื่นได้ง่าย

; ไมโครซอฟท์ เอ็กเซล:Excel เป็นโปรแกรมประเภท สเปรดชีต (Speadsheet) หรือโปรแกรมตารางงาน ซึ่งจะเก็บข้อมูลต่าง ๆ ลงบนแผ่นตารางงาน คล้ายกับการเขียนข้อมูลลงไปในสมุดที่มีการตีช่องตารางทั้งแนวนอนและแนวตั้ง ซึ่งช่องตารางแต่ละช่องจะมีชื่อประจำแต่ละช่อง ทำให้ง่ายต่อการป้อนข้อมูล การแก้ไขข้อมูล สะดวกต่อการคำนวณและการนำข้อมูลไปประยุกต์ใช้ สามารถจัดข้อมูลต่าง ๆ ได้อย่างเป็นหมวดหมู่และเป็นระเบียบมากยิ่งขึ้น

; ไมโครซอฟท์ แอคเซส: ไมโครซอฟท์ แอคเซส เป็นโปรแกรมฐานข้อมูล ที่เป็นที่นิยมสำหรับการทำงานในระดับสำนักงาน และ องค์กรขนาดเล็ก สามารถเก็บข้อมูล ประมวลผลข้อมูล ออกแบบฟอร์มเก็บข้อมูล พิมพ์รายงาน จัดทำเว็บไซต์ในการรับ/ส่ง ข้อมูล และยังสามารถเขียนกลุ่มโปรแกรม (Module) เพื่อใช้ในการทำงานได้

; ไมโครซอฟท์ พาวเวอร์พอยต์: ไมโครซอฟท์ พาวเวอร์พอยต์ เป็นโปรแกรมนำเสนอผลงาน สามารถนำเสนอผลงานในแบบต่าง ๆ รวมถึงมีแม่แบบที่ช่วยผู้ใช้ใช้งานอย่างง่ายดาย และมีแอฟเฟ็คแบบต่าง ๆ ช่วยตกแต่งให้งานนำเสนอมีความสวยงาม

; ไมโครซอฟท์ เอาท์ลุค: ไมโครซอฟท์ เอาท์ลุค เป็นโปรแกรมรับ/ส่งอีเมล มีความสามารถในการเชื่อมต่อเครื่องแม่ข่ายอีเมล แบบ IMAP, POP3 และ Microsoft Exchange Server

; ไมโครซอฟท์ พับบลิชเชอร์: เป็นโปรแกรมคล้าย ไมโครซอฟท์ เวิร์ด เช่นกัน แต่จะเน้นไปทางด้านการสร้างศิลป์บนสิ่งพิมพ์ที่ใช้ในชีวิตประจำวันมากกว่า เช่น นามบัตร

; ไมโครซอฟท์ วิซิโอ: ไมโครซอฟท์ วิซิโอ เป็นโปรแกรมที่ใช้ออกแบบแผนผัง วงจริอิเล็คทรอนิกส์ และแผนที่ต่าง ๆ

; ไมโครซอฟท์ วันโน้ต: สมุดบันทึกแบบดิจิทัล

; ไมโครซอฟท์ อินโฟพาธ ฟิลเลอร์

; ไมโครซอฟท์ อินโฟพาธ ดีไซน์เนอร์

; ไมโครซอฟท์ แชร์พอยท์ เวิร์กเสปซ

## ตารางรุ่นออฟฟิศ

## อ้างอิง

## ดูเพิ่ม
* โอเพ่นออฟฟิศ
* สตาร์ออฟฟิศ

## แหล่งข้อมูลอื่น
* เว็บไซต์ออฟฟิศ
* เว็บไซต์ออฟฟิศภาษาไทย

หมวดหมู่:ซอฟต์แวร์ของไมโครซอฟท์
หมวดหมู่:ซอฟต์แวร์สำนักงาน
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์ในปี พ.ศ. 2532
สุรัตน์ วัณโณ

**สุรัตน์ วัณโณ** เป็นนักสะสมพันธุ์ไม้แปลกและหายากคนสำคัญของไทย เคยเป็นอาจารย์สอนที่ภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย มีความสนใจไม้ประดับเป็นอย่างมาก และได้สะสม ขยายพันธุ์ แลกเปลี่ยน และตกแต่งสวนมาเป็นเวลากว่า 30 ปี

## ประวัติ
อาจารย์สุรัตน์ วัณโณ เกิดที่กรุงเทพฯ  สำเร็จการศึกษาปริญญาตรีทางด้านครุศาสตร์ จาก มหาวิทยาลัยมะนิลา ประเทศฟิลิปปินส์ และศึกษาปริญญาโทอุตสาหกรรมศิลป์ ที่ มหาวิทยาลัยนอร์ทเทิร์นโคโลราโด ในรัฐโคโลราโด สหรัฐอเมริกา หลังจากกลับมาได้เข้ารับราชการเป็นอาจารย์ประจำภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย ดำรงตำแหน่งหัวหน้าภาควิชา 1 วาระในระหว่างรับราชการ  

อาจารย์สุรัตน์ วัณโณ สะสม แลกเปลี่ยน ซื้อ ขาย ต้นไม้เป็นงานอดิเรก ตั้งแต่ก่อนและในระหว่างการรับราชการ  ด้วยใจรักในงานศิลปะจึงเริ่มจัดสวนและทำให้หันเหชีวิตมายึดอาชีพจัดสวน พร้อมกับสะสมต้นไม้แปลก
ทำให้วงการต้นไม้ในเมืองไทยตื่นตัวและแพร่หลาย

## ผลงาน
* หนังสือ **พรรณไม้สะสมของ สุรัตน์ วัณโณ** จัดพิมพ์โดยสำนักพิมพ์บ้านและสวน เป็นหนังสือที่รวบรวมพรรณไม้สะสมของ สุรัตน์ วัณโณ มากกว่า 400 ชนิด

## แหล่งข้อมูลอื่น
* บ้านก้ามปู ทรอปิคอล  แกลเลอรี่
* ผู้จัดการออนไลน์ 

หมวดหมู่:บุคคลจากกรุงเทพมหานคร‎‎
หมวดหมู่:ข้าราชการพลเรือนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย
สาวเปรียว

**สาวเปรียว** คือผู้ชนะการประกวด **เปรียวซุปเปอร์โมเดล** ของนิตยสารเปรียว หนึ่งในการประกวดนางแบบมืออาชีพเวทีใหญ่ของประเทศไทย ผู้เข้ารอบสุดท้ายหลายท่านสามารถเข้าสู่เส้นทางวงการนางแบบอาชีพชั้นนำของเมืองไทย เช่น 
* เบลินดา เจนเซ่น
* ราศี วัชราพลเมฆ
* อารยา เอ ฮาร์เกต
* นภคปภา นาคประสิทธิ
* อริศรา วงศ์ชาลี
* ช่อนภา รักษ์บุญยวง สาวเปรียว 2540

หมวดหมู่:การประกวดนางแบบ
สำนักชิคาโก

คำว่า **สำนักชิคาโก** หรือ **ชิคาโกสคูล** ใช้เรียกกลุ่มของแนวคิดหลากหลายที่มีต้นตอมาจากชิคาโก โดยมีความหมายเฉพาะดังนี้

* ชิคาโกสคูล (สถาปัตยกรรม) (Chicago School)  หรือ สถาปัตยกรรมแบบชิคาโก
* สำนักชิคาโก (เศรษฐศาสตร์)
* สำนักชิคาโก (วรรณคดีวิจารณ์)
* สำนักชิคาโก (สังคมวิทยา)
* สำนักชิคาโก (การโทรทัศน์)
* มหาวิทยาลัยชิคาโก (University of Chicago)
อำเภอบ้านตาขุน

**บ้านตาขุน** เป็นอำเภอแห่งหนึ่งในจังหวัดสุราษฎร์ธานี และเป็นอำเภอที่ตั้งของเขื่อนรัชชประภา หรือเขื่อนเชี่ยวหลาน และเป็นอำเภอที่มีพื้นที่มากที่สุดของจังหวัด

## ที่ตั้งและอาณาเขต
อำเภอบ้านตาขุนตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสุขสำราญ (จังหวัดระนอง) และอำเภอวิภาวดี
* **ทิศตะวันออก** ติดต่อกับอำเภอวิภาวดีและอำเภอคีรีรัฐนิคม 
* **ทิศใต้** ติดต่อกับอำเภอพนม
* **ทิศตะวันตก** ติดต่อกับอำเภอคุระบุรี (จังหวัดพังงา)
## ประวัติ
ท้องที่อำเภอบ้านตาขุนเดิมเป็นส่วนหนึ่งของอำเภอคีรีรัฐนิคม ทางราชการได้แบ่งพื้นที่การปกครองออกมาตั้งเป็น **กิ่งอำเภอบ้านตาขุน** ประกอบด้วยตำบลไกรสร ตำบลเขาวง ตำบลเขาพัง ตำบลพะแสง ตำบลพรุไทย ตามประกาศกระทรวงมหาดไทยลงวันที่ 17 กรกฎาคม พ.ศ. 2516 โดยมีผลบังคับตั้งแต่วันที่ 20 กรกฎาคม ปีเดียวกัน และยกเป็นอำเภอบ้านตาขุน ตามประกาศประกาศกระทรวงมหาดไทย วันที่ 30 สิงหาคม พ.ศ. 2519 โดยมีผลบังคับใช้ตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอบ้านตาขุนแบ่งพื้นที่การปกครองออกเป็น 4 ตำบล 29 หมู่บ้าน ได้แก่

### การปกครองส่วนท้องถิ่น
ท้องที่อำเภอบ้านตาขุนประกอบด้วยองค์กรปกครองส่วนท้องถิ่น 5 แห่ง ได้แก่

* **[[เทศบาลตำบลบ้านตาขุน]]** ครอบคลุมพื้นที่บางส่วนของตำบลเขาวง
***[[ตำบลเขาพัง|เทศบาลตำบลบ้านเชี่ยวหลาน]]** ครอบคลุมพื้นที่ตำบลเขาพังทั้งตำบล (สุขาภิบาลเขาพังเดิม)
* **[[องค์การบริหารส่วนตำบลเขาวง]]** ครอบคลุมพื้นที่ตำบลเขาวง (เฉพาะนอกเขตเทศบาลตำบลบ้านตาขุน)
* **องค์การบริหารส่วนตำบลพะแสง** ครอบคลุมพื้นที่ตำบลพะแสงทั้งตำบล
* **องค์การบริหารส่วนตำบลพรุไทย** ครอบคลุมพื้นที่ตำบลพรุไทยทั้งตำบล

## โรงเรียน
* โรงเรียนในอำเภอบ้านตาขุน
* โรงเรียนบ้านตาขุนวิทยา
* โรงเรียนรัชชประภาวิทยาคม
* โรงเรียนตาขุน
*โรงเรียนเทศบาลบ้านตาขุน
* โรงเรียนบ้านพัฒนา
* โรงเรียนบ้านพัฒนา 2
* โรงเรียนวัดพรุศรี
* โรงเรียนบ้านเชี่ยวขวาน
* โรงเรียนบ้านตาขุน
* โรงเรียนบ้านปากน้ำ
* โรงเรียนบ้านช่องไม้งาม
* โรงเรียนบ้านวังขุม
* โรงเรียนบ้านเขาเทพพิทักษ์
* โรงเรียนวัดพระแสง
* โรงเรียนอนุบาลเปี่ยมรัก

## อ้างอิง
2. " ประกาศกระทรวงมหาดไทย เรื่องยุบตำบลไกรสร อำเภอบ้านตาขุน จังหวัดสุราษฎร์ธานี" http://www.ratchakitcha.soc.go.th/DATA/PDF/2529/D/219/117.PDF  

บ้านตาขุน
มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ

**มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ** เป็นพื้นที่จัดการศึกษาของมหาวิทยาลัยเทคโนโลยีราชมงคลรัตนโกสินทร์ เดิมเป็นวิทยาเขตในสังกัดสถาบันเทคโนโลยีราชมงคล ในอดีตเป็นสถาบันการศึกษาที่มีชื่อเสียงด้านการบริหารธุรกิจและภาษาต่างประเทศ ปัจจุบันจัดการเรียนการสอนในหลักสูตรของคณะบริหารธุรกิจ และคณะศิลปศาสตร์

## ประวัติ
วิทยาเขตบพิตรพิมุข แต่เดิมเป็นโรงเรียนราษฎร์ มีชื่อเดิมว่า โรงเรียนวัดบพิตรพิมุข ตั้งชื่อตามชื่อวัดบพิตรพิมุขหรือวัดเชิงเลน **บพิตรพิมุข** เป็นสถานศึกษาที่มีการจัดการเรียนการสอนมาช้านาน ตั้งแต่สมัยต้นกรุงรัตนโกสินทร์ โดยมีพระภิกษุสามเณรผู้ทรงความรู้เป็นครูผู้สอน และใช้กุฏิศาลาการเปรียญ หรือศาลารายภายในวัดเป็นสถานที่เรียน ต่อมาเดือนพฤษภาคม พ.ศ. 2428  พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ประกาศตั้งโรงเรียนบพิตรพิมุขขึ้น เป็นโรงเรียนหลวงรุ่นแรกสำหรับราษฎรได้ศึกษาเล่าเรียน โดยมี**ขุนอนุกิจวิธูร** (น้อย จุลวิธูร) เป็นครูใหญ่คนแรก และมีนักเรียนเพียง 34 คน
 
จากนั้นการจัดการเรียนการสอนของบพิตรพิมุขก็มีพัฒนาการมาเรื่อย ๆ ดังนี้ 
* พ.ศ. 2456 เปิดสอนชั้นมัธยมศึกษา จึงเรียกชื่อโรงเรียนว่า "โรงเรียนมัธยมวัดบพิตรพิมุข"  
* พ.ศ. 2477 เปิดสอนชั้นมัธยม ปีที่ 7-8 แผนกวิสามัญ สอนภาษาต่างประเทศ ซึ่งต้องเรียนภาษาอังกฤษ เป็นวิชาบังคับและเรียนภาษาฝรั่งเศส เยอรมัน จีน ญี่ปุ่น  
* พ.ศ. 2503 โรงเรียนมีนโยบายที่จะขยายการศึกษาด้านอาชีวศึกษาชั้นสูง จึงได้เริ่มยุบชั้นมัธยมปีที่ 1-6 ลงปีละชั้น คงเหลือแต่แผนกอาชีวศึกษาชั้นสูง แผนกภาษาต่างประเทศและเลขานุการ เมื่อปี พ.ศ. 2509  
* พ.ศ. 2516 เปิดสอนระดับประกาศนียบัตรวิชาชีพชั้นสูง (ปวส.) และกระทรวงศึกษาธิการได้ประกาศยกฐานะโรงเรียนขึ้นเป็น "**วิทยาลัยบพิตรพิมุข" ** 
* พ.ศ. 2520 เปิดสอนระดับประกาศนียบัตรวิชาชีพชั้นสูง (ปวส.) ภาคค่ำและโอนจากกรมอาชีวศึกษาไปสังกัด **วิทยาลัยเทคโนโลยีและอาชีวศึกษา**โดยเรียกชื่อโรงเรียนว่า "วิทยาเขตบพิตรพิมุข"  
* พ.ศ. 2526 กระทรวงศึกษาธิการประกาศแยกเป็น 2 วิทยาเขต คือ **วิทยาเขตบพิตรพิมุข จักรวรรดิ และ**วิทยาเขตบพิตรพิมุข มหาเมฆ''' 
* พ.ศ. 2531 พระบาทสมเด็จพระเจ้าอยู่หัวภูมิพลอดุลยเดชทรงพระมหากรุณาธิคุณโปรดเกล้าฯ พระราชทานนามใหม่ให้แก่วิทยาลัยเทคโนโลยีและอาชีวศึกษาว่า สถาบันเทคโนโลยีราชมงคล

## อ้างอิง

## แหล่งข้อมูลอื่น
* สาขาวิชาเทคโนโลยีสารสนเทศทางธุรกิจ คณะบริหารธุรกิจ วิทยาเขตบพิตรพิมุข จักรวรรดิ
* มหาวิทยาลัยเทคโนโลยีราชมงคลรัตนโกสินทร์

บพิตรพิมุข
หมวดหมู่:สถานศึกษาในเขตสัมพันธวงศ์
แคปเซอิซิน

**แคปเซอิซิน** (capsaicin) เป็นสารที่ให้ความเผ็ดในพริก แคปเซอิซินมีสูตรโมเลกุล C18H27NO3 ชื่อตามระบบ IUPAC คือ 8-methyl-N-vanillyl-6-nonenamide เป็นส่วนประกอบที่ใช้งานของพริกซึ่งเป็นพืชที่อยู่ในสกุลแคปซิคัม (genus Capsicum)

## ประวัติ

สารประกอบ นี้ถูกสกัดได้เป็นครั้งแรก (แม้ว่าจะอยู่ในรูปแบบที่ไม่บริสุทธิ์) ในปี ค.ศ. 1816 โดยคริสเตียน ฟรีดริช บูคอลซ์ (Christian Friedrich Bucholz; 1770-1818) เขาเรียกมันว่า "capsicin" ตามชื่อสกุลของพริกที่มีชื่อว่า *[[แคปซิคัม]]* (genus Capsicum) จากที่มันได้ถูกสกัดออกมา จอห์น คลัฟ เทรช (John Clough Thresh; 1850-1932) คือผู้ที่แยกสารแคปเซอิซินในรูปแบบที่เกือบจะบริสุทธิ์ออกมาได้สำเร็จ และให้ชื่อว่า "แคปเซอิซิน" ในปี ค.ศ. 1876 

## อ้างอิง

### เชิงอรรถ

### อ้างอิงทั่วไป
* 
* Garnanez RJ, McKee LH (2001) "Temporal effectiveness of sugar solutions on mouth burn by capsaicin" IFT Annual Meeting 2001 
* 
* 
* 
* 
* Tarantula Venom, Chili Peppers Have Same "Bite," Study Finds http://news.nationalgeographic.com/news/2006/11/061108-tarantula-venom.html
* Minna M. Hamalainen, Alberto Subieta, Christopher Arpey, Timothy J. Brennan, "Differential Effect of Capsaicin Treatment on Pain-Related Behaviors After Plantar Incision," *The Journal of Pain*, 10,6 (2009), 637-645.

หมวดหมู่:เอไมด์
หมวดหมู่:ฟีนอล
หมวดหมู่:อีเทอร์
ตัวคูณร่วมน้อย

ในวิชาคณิตศาสตร์ เลขคณิต และทฤษฎีจำนวน **ตัวคูณร่วมน้อย** หรือ **ค.ร.น.** หมายถึงจำนวนจริงที่น้อยที่สุด ที่จำนวนจริงอื่น ๆ ที่มีค่าน้อยกว่า ตั้งแต่ 2 จำนวนขึ้นไปสามารถคูณจำนวนใด ๆ แล้วได้ผลลัพธ์ตรงกับ ค.ร.น. หรือตามบทนิยามจะได้ว่าจำนวนเต็มสองจำนวน *a* และ *b* เขียนด้วยสัญลักษณ์ **LCM(''a'', ''b'')** เป็นจำนวนเต็มบวกที่น้อยที่สุดที่หารด้วย *a* และ *b* ลงตัว เนื่องจากไม่นิยามการหารด้วยศูนย์ นิยามนี้จึงหมายถึงกรณีที่ *a* และ *b* ไม่ใช่ 0 เท่านั้น. อย่างไรก็ตาม นักเขียนบางคนนิยาม LCM(*a*,0) เป็น  *a* ใด ๆ ซึ่งเป็นผลลัพธ์ของการคูณร่วมน้อยเป็นซูพรีมัมหรือขอบบนน้อยสุดในแลตทิซของการหาร

ค.ร.น. เป็นที่คุ้นเคยในวิชาคณิตศาสตร์ระดับชั้นประถมศึกษา โดยต้องกำหนดก่อนบวก ลบ หรือเปรียบเทียบเศษส่วน ค.ร.น. ของจำนวนเต็มมากกว่าสองจำนวนก็มีนิยามว่า คือจำนวนเต็มบวกที่น้อยที่สุดที่หารด้วยแต่ละจำนวนลงตัว

## ตัวคูณร่วมน้อย  (ค.ร.น.)
ตัวคูณร่วมน้อยของจำนวนใดๆ  ตั้งแต่ 2 จำนวนขึ้นไป  หมายถึง  จำนวนที่น้อยที่สุดที่จำนวนเหล่านั้นมาหารได้ลงตัว  หรือจำนวนที่น้อยที่สุดที่มีจำนวนเหล่านั้นเป็นตัวประกอบ

### วิธีการหา ค.ร.น.

; 1.โดยการแยกตัวประกอบ  มีวิธีการดังนี้

# แยกตัวประกอบของจำนวนทุกจำนวนที่ต้องการหา  ค.ร.น.
# เลือกตัวประกอบตัวที่ซ้ำกันมาเพียงตัวเดียว
# เลือกตัวประกอบตัวที่ไม่ซ้ำกันมาทุกตัว
# นำจำนวนที่เลือกมาจากข้อ 2 และ 3 มาคูณกันทั้งหมด  เป็นค่าของ  ค.ร.น.

; *ตัวอย่าง* จงหา ค.ร.น. ของ 10, 24 และ 30
;; วิธีทำ  
;;;; 10 =  2 x 5
;;;; 24 =  2 x 3 x 2 x 2
;;;; 30 =  2 x 3 x 5

;;;; ค.ร.น.  =  5 x 2 x 3 x 2 x 2  = 120

; 2. การหารสั้น  มีวิธีการดังนี้
# นำจำนวนทั้งหมดที่ต้องการหา  ค.ร.น.  มาตั้งเรียงกัน
# หาจำนวนเฉพาะที่สามารถหารจำนวนทั้งหมดได้ลงตัว  หรือหารลงตัวอย่างน้อย 2 จำนวน จำนวนใดหารไม่ได้ให้ดึงลงมา
# ให้ทำซ้ำข้อ 2 จนกว่าจะหารอีกไม่ได้
# นำตัวหารทั้งหมดและผลลัพธ์สุดท้ายมาคูณกัน ผลคูณคือค่าของ  ค.ร.น.

; *ตัวอย่าง* จงหา ค.ร.น. ของ 10, 24 และ 30

;; วิธีทำ    
;;;; 2) 10     24     30
;;;; 5)  5      12     15
;;;; 3)  1      12       3
;;;;;;;;;1       4        1

;;;; ค.ร.น. = 2 x 5 x 3 x 1 x 4 x 1 = 120

## ประโยชน์ของ  ค.ร.น.
# ใช้ในการหาผลบวกและผลลบของเศษส่วน โดยทำตัวส่วนให้เท่ากัน
# ใช้ในการคำนวณงานบางอย่างที่ใช้เวลาต่างกัน และหาเวลาที่จะทำพร้อมกันในครั้งต่อไป

## อ้างอิง

หมวดหมู่:ทฤษฎีจำนวน
ป่าดิบชื้น

[thumb|ป่าดิบชื้นที่[อุทยานแห่งชาติไทรโยค]]
**ป่าดิบชื้น** หรือ **ป่าฝนเขตร้อน** () จัดเป็นป่าประเภทไม่ผลัดใบ เป็นป่าที่มีสีเขียวตลอดทั้งปี ต้นไม้จะไม่ผลัดใบในช่วงฤดูแล้ง เนื่องจากปริมาณน้ำฝนค่อนข้างมาก ต้นไม้ไม่มีความจำเป็นต้องผลัดใบเพื่อลดการคายน้ำ

ป่าชนิดนี้มักจะเรียกกันว่า ป่าดงดิบ เป็นป่าที่อยู่ในเขตมรสุมพัดผ่านเกือบตลอดทั้งปี ขึ้นอยู่ตามที่ราบลุ่ม ที่ราบเชิงเขาที่มีระดับความสูงตั้งแต่ 0-100 เมตรจากระดับน้ำทะเลปานกลาง (บางครั้งอาจพบอยู่สูงถึงระดับ 250 เมตร) และมีปริมาณน้ำฝนที่ไม่น้อยกว่า 2,000 มม./ปี พบมากทางภาคใต้และแถบจังหวัดชายทะเลภาคตะวันออก เช่น จังหวัดระยอง จันทบุรี และตราด

## ทรัพยากรสัตว์ป่า
สัตว์ป่าเลี้ยงลูกด้วยน้ำนมที่มีอยู่ในป่าดงดิบชื้น ได้แก่
* สมเสร็จ *([[:En:Tapirus indicus]])*
* แรด *([[:En:Rhinoceros sondaicus]])*
* กระจงควาย *([[:En:Tragulus napu]])*
* กระจงเล็ก *([[:En:T. javanicus]])*
* เก้งหม้อ *([[:En:Muntiacus feae]])*
* แมวป่าหัวแบน *([[:En:Felis planiceps]])*

## ทรัพยากรป่าไม้
ลักษณะทั่วไปเป็นป่ารกทึบ ประกอบด้วยพันธุ์ไม้มากมายหลายร้อยชนิด ต้นไม้ชั้นบนส่วนใหญ่เป็นพันธุ์ไม้ในวงศ์ยางนา (:En:Dipterocarpaceae) ซึ่งมีลำต้นสูงใหญ่ตั้งตรง ตั้งแต่ 30-50 เมตร พืชสำคัญที่พบเห็นได้ตามป่าดิบชิ้นทั่วไป ได้แก่ 

* ยางมันหมู *([[:En:Dipterocarpus kerrii]])*
* ยางยูง *([[:En:D. grandiflorus]])*
* ยางเสียน *([[:En:D. gracilis]])*
* ยางวาด *([[:En:D. chartaceus]])*
* ยางกล่อง *([[:En:D. dyeri]])*
* ยางเกลี้ยง *([[:En:D. hasseltii]])*
* กะบาก *([[:En:Anisoptera curtisii]])*
* ตะเคียนชันตาแมว *([[:En:Neobalanocarpus heimii]])*
* เคี่ยม *([[:En:Cotylelobium lanceolatum]])*
* ไข่เขียว *([[:En:Parashorea stellata]])*
* ตะเคียนทอง *([[:En:Hopea odorata]])*
* ตะเคียนขาว *([[:En:H. pedicellata]])*
* ตะเคียนแก้ว *([[:En:H. sangal]])*
* ตะเคียนราก *([[:En:H. latifolia]])*

* แอ๊ก *([[:En:Shorea glauca]])*
* สยา *([[:En:S. laevis]])*
* กาลอ *([[:En:S. faguetiana]])*
* ตะเคียนสามพอน *([[:En:S. gratissima]])*
* กะบากหิน *([[:En:S. hypochra]])*
* สยาเหลือง *([[:En:S. curtisii]])*
* มารันตี *([[:En:S. dasyphylla]])*
* สยาขาว *([[:En:S. leprosula]])*
* ชันหอย *([[:En:S. macroptera]])*
* สยาเหลือง *([[:En:S. parvifolia]])*
* มารันตีเสงวาง *([[:En:S. singkawang]])*
* พันจำดง *([[:En:Vatica lowii]])*
* พันจำ *([[:En:V. odorata]])* 

ถัดมาไม้ชั้นกลาง เป็นไม้ต้นขนาดกลางและเล็ก ได้แก่ หลุมพอ สะตอ ยวน หยี สัตบรรณ ชันรูจี อินทนิล ปาล์มบังสูรย์ พุงทะลาย ท้ายเภาขาว พระเจ้าห้าองค์ ส่วนพืชชั้นล่างเป็นพืชล้มลุกต่างๆ เช่น ระกำ หวาย ไผ่ เถาวัลย์ นอกจากนี้มักพบ พืชอิงอาศัย จำพวกเฟิร์น และมอสส์ และอาจพบเห็ดรา ชนิดต่าง ๆ ด้วย

หมวดหมู่:ป่า

## อ้างอิง
* ป่าดิบชื้น
* ป่าดิบชื้น
ลาวครวญ

**เพลงลาวครวญ** เป็นเพลงไทยเดิม ที่เป็นที่ยอมรับว่ามีทำนองหวานเศร้าไพเราะที่สุดเพลงหนึ่ง ประกอบเรื่อง "พระลอ"

### คำร้อง
ลาวครวญ
:โอ้พระชนนี ชนนีศรีแมนสรวง จะโศกทรวงเสียวรู้สึกระลึกถึง  
:ไหนทุกข์ถึงบิตุรงค์ บิตุรงค์ทรงรำพึง ไหนโศกซึ้งถึงตูคู่หทัย 

::ร้อยชู้หรือจะสู้ หรือจะสู้เนื้อเมียตน เมียร้อยคนหรือจะสู้พระแม่ได้ 
::พระแม่อยู่เยือกเย็น เยือกเย็นไม่เห็นใคร หรือกลับไปสู่นครก่อนจะดี 

:ร้อยชู้หรือจะสู้ หรือจะสู้เนื้อเมียตน เมียร้อยคนหรือจะสู้พระแม่ได้ 
:พระแม่อยู่เยือกเย็น เยือกเย็นไม่เห็นใคร หรือกลับไปสู่นครก่อนจะดี

## แหล่งข้อมูลอื่น
* ฟังเพลงลาวครวญ (บรรเลง)  
*ฟังเพลงลาวครวญ ขับร้องโดย พูนศรี เจริญพงษ์

หมวดหมู่:เพลงไทยเดิม
เขมรไทรโยค

**เพลงเขมรไทรโยค เถา** เป็นเพลงไทยเดิม  พระนิพนธ์โดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินประพาสน้ำตกไทรโยค จังหวัดกาญจนบุรี เมื่อ พ.ศ. 2431

สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงพระนิพนธ์โดยได้เค้ามาจากเพลง "เขมรกล่อมลูก" ซึ่งเป็นเพลง 2 ชั้น ดัดแปลงขึ้นใหม่เป็นเพลง 3 ชั้น กับได้ทรงพระนิพนธ์บทร้องประกอบบรรยายถึงความงดงามของธรรมชาติ แล้วประทานนามว่า "เขมรไทรโยค"  ออกแสดงครั้งแรกในงานพระราชพิธีเฉลิมพระชนมพรรษาของพระบาทสมเด็จพระจุลจอมเกล้าเจ้าอยู่หัว เมื่อวันที่ 20 กันยายน พ.ศ. 2431  ต่อมาถูกตัดทอนให้เป็นเพลงชั้นเดียว ใส่เนื้อร้องโดยนางจันทนา พิจิตรคุรุการ  และขยายเป็นเพลง 3 ชั้น เมื่อ พ.ศ. 2491 โดยหลวงประดิษฐ์ไพเราะ (ศร ศิลปบรรเลง) กลายเป็น "เพลงเถา" โดยแต่งขยายเป็นสี่ชั้น และตัดลงเป็นสองชั้นและชั้นเดียวตามลำดับ

บทร้องเพลงเขมรไทรโยค เถา
บทร้องที่ 1 (เถาใหญ่)

4 ชั้น บรรยายความ ตามไท้ เสด็จยาตร (หนาน้องเอย)
ยังไทรโยค ประพาส พนาสณฑ์ (เจ้าก็ ไม่เคยเห็น)
ไม้ไล่ หลายพันธุ์คละ ขึ้นปะปน (หนาน้องเอย)
ที่ชายชล เขาชะโงก เป็นโตรกธาร
น้ำพุพุ่งซ่า ไหลฉ่าฉาดฉาน
เห็นตระการ มันไหลจ้อกโครม จ้อกโครม
มันดัง จ้อก จ้อก จ้อก จ้อก โครมโครม

3 ชั้น น้ำใส ไหลจนดู หมู่มัสยา
กี่เหล่าหลายว่ายมา ก็เห็นโฉม (น้องเอ๋ย เจ้าไม่เคยเห็น)
ยินปักษา ซ้องเสียง เพียงประโคม
เมื่อยามเย็น พยับโพยม ร้องเรียกรัง
เสียงนกยูงทอง มันร้องโงดัง
หูเราฟัง มันร้องกะโต้งโห่ง
มันดัง กอก กอก กอก กอก กะโต้งโห่ง

พระนิพนธ์ใน
สมเด็จพระเจ้าบรมวงศ์เธอ
เจ้าฟ้ากรมพระยานริศรานุวงศ์

2 ชั้น เสด็จไพรไทรโยค ยลประพาส
ระดาดาด รุกขา พนาศรี (น้องเอย ไม่เคยเห็น)
เขาชะงุ้ม โงกเงื้อม เหลื่อมคีรี
อยู่ริมที่ ช่องธาร ลานศิลา
น้ำพุพุ่งโพน ไหลโจนแผ่นผา
เห็นเหมาะตา มันไหลมาคั่กคั่ก คั่กคั่กกระเซ็น

นางจันทนา พิจิตรคุรุ แต่ง

ชั้นเดียว พระดำเนิน เพลินพิศ ภูผาสูง
ยางยูง เถาวัลย์หวาย หลายหลากเห็น
อวลตลบ งามเด่น ละม้ายแม้น แดนสวรรค์

ไม่ทราบนามผู้แต่ง

บทร้องที่ 2

3 ชั้น บรรยายความ ตามไท้ เสด็จยาตร (หนาน้องเอย)
ยังไทรโยค ประพาส พนาสณฑ์ (เจ้าก็ ไม่เคยเห็น)
ไม้ไล่ หลายพันธุ์คละ ขึ้นปะปน (หนาน้องเอย)
ที่ชายชล เขาชะโงก เป็นโตรกธาร
น้ำพุพุ่งซ่า ไหลฉ่าฉาดฉาน
เห็นตระการ มันไหลจ้อกโครม จ้อกโครม
มันดัง จ้อก จ้อก จ้อก จ้อก โครมโครม

2 ชั้น น้ำใส ไหลจนดู หมู่มัสยา
กี่เหล่าหลายว่ายมา ก็เห็นโฉม (น้องเอ๋ย เจ้าไม่เคยเห็น)
ยินปักษา ซ้องเสียง เพียงประโคม
เมื่อยามเย็น พยับโพยม ร้องเรียกรัง
เสียงนกยูงทอง มันร้องโงดัง
หูเราฟัง มันร้องกะโต้งโห่ง
มันดัง กอก กอก กอก กอก กะโต้งโห่ง

พระนิพนธ์ใน
สมเด็จพระเจ้าบรมวงศ์เธอ
เจ้าฟ้ากรมพระยานริศรานุวงศ์

## อ้างอิง
* สำเนียง มณีกาญจน์ และสมบัติ จำปาเงิน (2539). ประชุมเพลงเถาของไทย (ประวัติและบทร้อง). กรุงเทพฯ: ต้นอ้อแกรมมี. หน้า 3–33. . .

## แหล่งข้อมูลอื่น
* 
* 
* 

หมวดหมู่:เพลงหน้าทับปรบไก่
หมวดหมู่:เพลงไทยเดิม
ลาวคำหอม (แก้ความกำกวม)

**ลาวคำหอม** อาจหมายถึง

* เพลงลาวคำหอม เพลงไทยเดิม
* ลาว คำหอม นามปากกาของคำสิงห์ ศรีนอก ศิลปินแห่งชาติ พ.ศ. 2535
* ลาวคำหอม (ภาพยนตร์) ภาพยนตร์ พ.ศ. 2519
น้ำตาแสงไต้

**เพลงน้ำตาแสงไต้** เป็นเพลงประกอบละครเรื่อง "พันท้ายนรสิงห์" ที่จัดแสดงที่ศาลาเฉลิมไทย เมื่อ พ.ศ. 2487 โดยคณะศิวารมณ์ ประพันธ์ทำนองโดยสง่า อารัมภีร โดยได้แรงบันดาลใจมาจากเพลงเขมรไทรโยค และเพลงลาวครวญ ผู้ขับร้องคนแรกคือ สุรสิทธิ์ สัตยวงษ์ 

คำร้อง: มารุต - เนรมิตร
ทำนอง: สง่า อารัมภีร

:นวลเจ้าพี่เอย คำน้องเอ่ยล้ำคร่ำครวญ 
:ถ้อยคำเหมือนจะชวน ใจพี่หวนครวญคร่ำอาลัย 

::น้ำตาอาบแก้ม เพียงแซมด้วยเพชรไสว
::แวววับจับหัวใจ เคล้าแสงไต้ งามจับตา 

:นวลแสงเพชร เกล็ดแก้วอันล้ำค่า 
:คราเมื่อแสงไฟส่องมา แวววาวชวนชื่นชม

::น้ำตาแสงไต้ ดื่มใจพี่ร้าวระบม 
::ไม่อยากพรากขวัญภิรมย์ จำใจข่มใจไปจากนวล

## แหล่งข้อมูลอื่น
* ประวัติเพลงน้ำตาแสงไต้   
* น้ำตาแสงไต้ 

หมวดหมู่:เพลงลูกกรุง
หมวดหมู่:พันท้ายนรสิงห์
คลังข้อความขนาน

**คลังข้อความขนาน** () คือ ข้อความต้นฉบับและข้อความภาษาอื่น ๆ ที่แปลมาจากข้อความต้นฉบับ ในคลังข้อความขนานระบุส่วนตรงกัน มีการระบุประโยคที่ตรงกันของคู่ข้อความที่ต่างภาษา ดังตัวอย่างในตารางด้านล่าง

การระบุประโยคที่ตรงกันในคลังข้อความขนาน มีความสำคัญในการศึกษาวิจัยในหลายสาขาย่อยของภาษาศาสตร์ ในการแปลภาษา ประโยคหลายประโยคสามารถแปลรวมกันเป็นประโยคเดียว หรือไม่แปลบางประโยค หรือเพิ่มประโยคใหม่ที่ไม่มีในข้อความต้นฉบับ หรือเปลี่ยนลำดับของประโยคในเอกสารแปลและเอกสารต้นฉบับให้ไม่ตรงกัน ด้วยสาเหตุข้างต้นการระบุประโยคที่ตรงกันในคลังข้อความขนานจึงไม่ใช่เรื่องตรงไปตรงมา

ในการแปลภาษาด้วยเครื่อง (machine translation) คลังข้อความขนานมีประโยชน์อย่างมาก เมื่อใช้ร่วมกับการเรียนรู้ของเครื่อง โดยให้เครื่องเรียนการแปลจากประโยคตัวอย่าง

## ดูเพิ่ม
* หน่วยความจำการแปล

หมวดหมู่:ภาษา
เกมปริศนาออนไลน์

**เกมปริศนาออนไลน์** เป็นเกมออนไลน์ที่ต้องใช้ IQ และทักษะต่างๆในการผ่านด่าน ซึ่งเกมปริศนาที่ชาวไทยนิยมเล่น เช่น

#ก็อดทาวเวอร์ โดย Moderncake เป็นเกมที่ใช้ แมโครมีเดีย แฟลช เป็นตัวรับข้อมูลและแสดงคำถาม
#Notpron โดย David Münnich เป็นเกมของต่างประเทศ ผู้พัฒนาอ้างว่าเป็นเกมที่ยากที่สุดที่มีในอินเทอร์เน็ต

## แหล่งข้อมูลอื่น
* รายชื่อเกมต่างๆ  
* รายชื่อเกมต่างๆ 

หมวดหมู่:เกมออนไลน์
หมวดหมู่:ปริศนา
เครื่องสูบน้ำ

**เครื่องสูบน้ำ** หรือ **ปั๊มน้ำ** () คือ อุปกรณ์สำหรับส่งน้ำหรือถ่ายเทของเหลวจากที่หนึ่งไปยังอีกที่หนึ่ง หรือหมุนเวียนน้ำหรือของเหลวให้ผสมกันในบริเวณที่จำกัด เช่น centrifugal pump, เครื่องสูบน้ำไว้รดน้ำผัก ในสมัยก่อนการใช้ระหัด (rahat) ในการสูบน้ำซึ่งเรียกว่า การชักน้ำหรือวิดน้ำ ด้วยแรงคน แรงสัตว์ หรือแรงกลจากลม

## ประเภทของเครื่องสูบน้ำ
แบ่งตามลักษณะการทำงานออกเป็น 2 คือ

# แบบอาศัยแรงกลไกการเหวี่ยงหนีศูนย์กลางในการพาของเหลว
# แบบอาศัยการแทนที่ในการพาของเหลว

เครื่องสูบน้ำอัตโนมัติจะเหมาะสำหรับอาคาร ตึกแถว ทาวน์เฮ้าส์ และบ้านเดี่ยว โดยจะทำงานด้วยระบบสวิตซ์เปิด-ปิดอัตโนมัติ ประหยัดไฟฟ้า มีกำลังส่งไปยังจุดต่าง ๆ ภายในบ้านได้ดี และสามารถต่อกับเครื่องทำน้ำอุ่น เครื่องซักผ้า หรือก๊อกน้ำได้

* เครื่องสูบน้ำแบบแรงดันคงที่ เหมาะสำหรับอาคารตึกแถว ทาวน์เฮ้าส์ บ้านเดี่ยว เป็นเครื่องสูบแบบอัตโนมัติควบคุมแรงดันคงที่ ให้น้ำสม่ำเสมอ เหมาะกับการติดตั้งใช้กับเครื่องทำน้ำอุ่น และไม่เป็นสนิมตลอดอายุการใช้งาน
* เครื่องสูบน้ำแบบหอยโข่ง เหมาะสำหรับการสูบน้ำขึ้นตึกสูง และงานเกษตร เช่น การสูบจากถังเก็บน้ำหรือบ่อ หรือใช้งานกับสปริงเกอร์ โดยสามารถสูบน้ำได้ในปริมาณที่มาก และมีแรงส่งที่สูง
* เครื่องสูบน้ำแบบจุ่ม เหมาะสำหรับงานสูบน้ำออก เช่นการระบายน้ำท่วม หรือการใช้งานในบ่อน้ำพุ ซึ่งเครื่องประเภทนี้จะมีแรงส่งต่ำ แต่สูบน้ำได้ในปริมาณมาก ๆ

## การเลือกใช้

## การทำงานของเครื่องสูบน้ำประเภทต่าง ๆ

เครื่องสูบน้ำมีทั้งแบบที่ใช้มอเตอร์ไฟฟ้า และแบบที่ใช้เครื่องยนต์ เพื่อทำหน้าที่หมุนส่งกำลังให้เครื่องสูบทำงานเพิ่มแรงดันและส่งน้ำไปตามท่อ โดยแบบที่ใช้ในบ้านส่วนใหญ่จะเป็นแบบไฟฟ้า ซึ่งจะแบ่งออกเป็น 2 กลุ่มใหญ่ ๆ คือ

;เครื่องสูบน้ำแบบใบพัด 
ทำงานด้วยการหมุนของใบพัด ทำให้เกิดแรงดันจ่ายไปตามท่อน้ำ มีข้อดีที่ขนาดเล็ก หลักการทำงานที่เรียบง่าย มีชิ้นส่วนน้อย จ่ายน้ำได้ในปริมาณมาก และสร้างแรงดันน้ำได้มากพอควร ซึ่งหากต้องการแรงดันสูงก็สามารถนำหลายเครื่องมาต่อพ่วงกันเป็นทอด ๆ ได้ ปัจจุบันนิยมใช้เครื่องสูบน้ำประเภทนี้กันมาก และมีชื่อเรียกแตกต่างกันออกไปตามรูปร่างลักษณะของตัวเครื่อง เช่นเครื่องสูบน้ำอัตโนมัติ เครื่องสูบน้ำแบบหอยโข่ง ปั๊มไดโว่ เป็นต้น
ในสมัยก่อนการใช้แครื่องยนต์ทดแรง มีการใช้ระหัด (rahat หริอ chain pump) ในการสูบน้ำ ซึ่งเรียกว่า การชักน้ำหรือวิดน้ำ ด้วยแรงคน แรงสัตว์ แรงกลจากลมหรือน้ำ โดยผ่านบริเวณที่จำกัดคือ รางระหัดซึ่งประกอบกับสายพานที่มีใบชักหลายใบหรือกระบอกคล้ายโซ่จักรยาน ในการชักน้ำทีละน้อย ๆ

;เครื่องสูบน้ำแบบลูกสูบ 
ทำงานด้วยการชักลูกสูบเลื่อนไปมาในลูกสูบ และมีวาล์วเปิดปิดน้ำเข้าออกจากลูกสูบซึ่งจะเป็นการเพิ่มแรงดันน้ำโดยตรง ในสมัยก่อนจะนิยมใช้กันมากโดยเฉพาะในสวน ปัจจุบันไม่ค่อยเป็นที่นิยมแล้ว ข้อดีของเครื่องประเภทนี้คือสามารถสร้างแรงดันน้ำได้สูง แต่มีข้อเสียที่ให้ปริมาณน้ำน้อย และมีการสึกหรอของลูกสูบมาก

;เครื่องสูบน้ำแบบใบเกลียว 
การสูบน้ำแบบใบเกลียว (Progressive cavity pump และ Screw pump) มีหลักการทำงานแบบเกลียวอาร์คิมิดีส ด้วยการหมุนเกลียวในการผลักน้ำ เครื่องสูบแบบนี้สามารถพัฒนาแรงดันสูงมากแต่ปริมาณการสูบต่ำ เหมาะสำหรับการสูบน้ำที่มีสิ่งเจือปนขนาดใหญ่ หรือมีสิ่งปฏิกูลปนอยู่มาก เนื่องจากมีความหนืดสูงต้องใช้กำลังในการผลักหรือสูบมาก

หมวดหมู่:พลศาสตร์ของไหล
หมวดหมู่:อุปกรณ์
อัตราส่วนทุนหมุนเวียน

**อัตราส่วนทุนหมุนเวียน** (Current ratio) คือ อัตราส่วนระหว่าง สินทรัพย์หมุนเวียน และ หนี้สินหมุนเวียน ซึ่งบ่งบอกถึงสภาพคล่องของกิจการในการที่จะชำระหนี้ระยะสั้น หากอัตราส่วนนี้มีค่าน้อยกว่า 1 หมายความว่ากิจการมีหนี้สินหมุนเวียนมากกว่าสินทรัพย์หมุนเวียนทำให้อาจมีปัญหาในการชำระหนี้ระยะสั้นได้ หากอัตราส่วนนี้มากกว่า 1 แสดงว่ากิจการมีสินทรัพย์หมุนเวียนมากพอที่จะชำระหนี้ระยะสั้น แต่หากมีค่าสูงกว่า 1 มาก ๆ อาจหมายถึงประสิทธิภาพในการใช้สินทรัพย์ของกิจการไม่ดีพอ อย่างไรก็ตามสินทรัพย์หมุนเวียนบางประเภท เช่น สินค้าคงเหลือ อาจมีมูลค่าลดลงหากต้องรีบขายเพื่อนำไปชำระหนี้ ทำให้บางทีเราอาจใช้อัตราส่วนที่ไม่นำสินค้าคงเหลือมาคิดด้วย หรือเรียกว่า  อัตราส่วนทุนหมุนเวียนเร็ว(Quick ratio)

ถ้าอัตราเฉลี่ยอุตสาหกรรม = 5.5 เท่า

## ดูเพิ่ม
* อัตราส่วนทางการเงิน

หมวดหมู่:อัตราส่วนทางการเงิน
อุณหสวนศาสตร์

โดยปกติแล้ว ในทางเทอร์โมไดนามิกส์จะมีการให้งานกับระบบ และงานที่ทำให้ระบบส่งผลให้เกิดเปลี่ยนแปลงอุณหภูมิ  งานดังกล่าวนี้ อาจจะเป็นงานจากการเลื่อนลูกสูบเหมือนการสูบลมล้อรถจักรยาน ถ้าเราให้งาน (เคลื่อนลูกสูบ) ท่อจะเริ่มร้อน ในทำนองเดียวกัน **อุณหสวนศาสตร์** เป็นการเปลี่ยนแปลงอุณหภูมิที่ได้จากงานซึ่งเกิดจากคลื่นเสียง

## ดูเพิ่ม
* สวนศาสตร์

หมวดหมู่:สวนศาสตร์
หมวดหมู่:ฟิสิกส์
หมวดหมู่:อุณหพลศาสตร์
ปมไหม

**ปมไหม** () เป็นละครโทรทัศน์ในลักษณะภาพยนตร์กึ่งสารคดี นำเสนอเรื่องราวของจิม ทอมป์สัน ชาวสหรัฐอเมริกา ผู้หลงใหลในวัฒนธรรมไทย เข้ามาตั้งรกราก เปิดกิจการผ้าขายไหมไทยอยู่ที่เมืองไทย เขาหายสาบสูญไประหว่างการท่องเที่ยวกับเพื่อนและภรรยาที่ประเทศมาเลเซีย

ภาพยนตร์ปมไหม นำแสดงโดย พิเศก อินทรครรชิต, อรรถพร ธีมากร, นภคปภา นาคประสิทธิ์, อภิชาติ ชูสกุล กำกับโดยสุรพงษ์ พินิจค้า เขียนบทโดยปรามินทร์ เครือทอง, บุญทวี สิริเวชมาศ, ปราบดา หยุ่น และสุรพงศ์ พินิจค้า ออกฉายทางสถานีโทรทัศน์ไอทีวีในปี พ.ศ. 2544 ผลิตโดยเนชั่น เทเลวิชั่น ในเครือเนชั่น โดยใช้ฟิล์มภาพยนตร์ถ่ายทำ และถือเป็นละครเรื่องแรกของไอทีวีอีกด้วย

## แหล่งข้อมูลอื่น
* เบื้องหลังเรื่องปมไหม และชมภาพยนตร์ตัวอย่าง 
* เรื่องย่อ ปมไหม 

หมวดหมู่:ละครโทรทัศน์ไทย
หมวดหมู่:ละครแนวชีวประวัติ
เทวดา

thumb|right|200px|พระอินทร์ทรงช้างเอราวัณ
**เทวดา** () หรือ **เทพ** ( *เทว*)  ตามคติความเชื่อทางศาสนาต่าง ๆ หมายถึง ชาวสวรรค์ที่เป็นโอปปาติกะ มีกายทิพย์ ตาทิพย์ หูทิพย์ และกินอาหารทิพย์ และเสวยสุขในสรวงสวรรค์ชั้นต่าง ๆ ซึ่งถือว่าเป็นภพภูมิที่ดี เทวดาผู้หญิงเรียกว่า *[[เทวี]]* หรือ  "เทพี"

คำว่า **เทพเจ้า** หมายถึง เทวดาผู้เป็นใหญ่ ตามความเชื่อแบบพหุเทวนิยม ซึ่งเชื่อว่ามีอำนาจควบคุมธรรมชาติบางอย่าง เช่น เทพเจ้าแห่งดวงอาทิตย์ เทพเจ้าแห่งสายฟ้า

## ดูเพิ่ม
* ทูตสวรรค์
* มลาอิกะฮ์
* เทวดา (ศาสนาพุทธ)
* เทพปกรณัมกรีก
* เทพปกรณัมโรมัน
* เทพปกรณัมนอร์ส
* เทพปกรณัมอียิปต์
* รายพระนามเทวดาอินเดีย
* รายพระนามเทวดาจีน
* รายพระนามเทวดาญี่ปุ่น

## อ้างอิง
;เชิงอรรถ

;บรรณานุกรม

*
คาบูล

**คาบูล** (, ; , ) เป็นเมืองหลวงและเมืองใหญ่สุดของประเทศอัฟกานิสถาน ตั้งอยู่ทางภาคตะวันออกของประเทศ คาบูลยังเป็นเทศบาลหนึ่งในจังหวัดคาบูล คาบูลประกอบด้วย 22 เขต การประมาณในปี 2021 ระบุประชากรของคาบูลอยู่ที่ราว 4.6 ล้าน คาบูลเป็นเมืองเดียวในประเทศอัฟกานิสถานที่มีประชากรมากกว่า 1 ล้านคน และเป็นศูนย์กลางทางการเมือง วัฒนธรรม และเศรษฐกิจ คาบูลเป็นหนึ่งในเมืองที่มีการกลายเป็นเมืองเร็วที่สุดในโลก และในปี 2012 คาบูลมีฐานะเป็นเมืองใหญ่ที่สุดของโลกอันดับที่ 75

คาบูลตั้งอยู่บนท่องเขาแคบ ๆ ระหว่างเทือกเขาฮินดูกูช คาบูลตั้งอยู่บนความสูงจากระดับน้ำทะเล  นับเป็นหนึ่งในเมืองหลวงที่ตั้งอยู่สูงที่สุดในโลก กล่าวกันว่าคาบูลมีอายุเก่าแก่มากกว่า 3,500 ปี มีปรากฏชื่อของคาบูลย้อนกลับไปอย่างน้อยในสมัยของจักรวรรดิอาเคียเมนิด คาบูลเป็นทางตัดระหว่างเมืองใหญ่ ๆ ในทวีปเอเชีย ที่ตั้งของคาบูลอยู่ตรงประมาณกึ่งกลางระหว่างอิสตันบูลในตุรกีกับประมาณกรุงเทพมหานครในไทยหรือฮานอยในเวียดนาม จึงเป็นสถานที่ทางยุทธศาสตร์ในการขนส่งเดินทางระหว่างเอเชียใต้กับเอเชียกลาง และถือเป็นสถานที่สำคัญในเส้นทางสายไหมโบราณ ในเวลาถัดมาคาบูลตกอยู่ภายใต้การปกครองของอาณาจักรต่าง ๆ ทั้งเซลีวคิด, เมารยะ, กูชัน, กาบูลชาฮี, ซัฟฟาริด, ซามานิด, ฆัซนาวิด, ฆูริด, ควาราซ, การ์ลูฆิด, ขาลจี, ตีมูริด, โมกุล และ โฮตัก และท้ายที่สุดเป็นส่วนหนึ่งของจักรวรรดิดูร์รานี (รู้จักในชื่อ "จักรวรรดิอัฟกัน") ในปี 1747 คาบูลกลายเป็นเมืองหลวงของอัฟกานิสถานในปี 1776 ภายใต้รัชสมัยของตีมูร์ ชาห์ ดูร์รานี พระบุตรของอาห์เมด ชาห์ ดูร์รานี

ในช่วงต้นศตวรรษที่ 19 บริติชราชได้เข้าปกครองเมือง แต่ภายหลังการตัดตั้งความสัมพันธ์อย่างเป็นทางการระหว่างอัฟกันและบริเตน บริเตนก็ได้ถอดกองกำลังทั้งหมดออกจากเมือง คาบูลเปลี่ยนมาอยู่ใต้การปกครองของสหภาพโซเวียตในปี1979จนถึงปี 1988 ที่ซึ่งมีการลงนามในข้อตกลงเจนีวา ต่อมาในปี 1992–1996 ได้เกิดสงครามกลางเมืองอัฟกันขึ้น ส่งผลให้เมืองถูกทำลายอย่างหนัก และมีผู้เสียชีวิตจำนวนมาก นับตั้งแต่ปลายปี 2001 คาบูลค่อย ๆ ถูกสร้างขึ้นใหม่อยู่ตลอด

คาบูลเป็นที่รู้จักจากสวน, บะซาร์ และ วังต่าง ๆ ที่สวยงามอยู่ทั่วเมือง ตัวอย่างสถานที่สำคัญเช่น หมู่สวนบาบูร์ ปละ วังดารุลอะมาน ในอดีตคาบูลยังเคยเป็นเสมือนเมกกะ (ศูนย์รวม) ของบรรดาชาวฮิปปี้หนุ่มสาวจากตะวันตก ถึงแม้คาบูลจะตกอยู่ภายใต้การโจมตีและก่อการร้ายหลายครั้งโดยตาลีบันเป็นหลักอยู่ตลอด ๆ แต่คาบูลก็ยังคงมีการพัฒนาอยู่ตลอดเวลาและขึ้นเป็นเมืองที่มีการเติบโตเร็วที่สุดอันดับห้าของโลกในปี 2012

## เมืองพี่น้อง
* อังการา ประเทศตุรกี (ตั้งแต่ ค.ศ. 2003)
* อิสตันบูล ประเทศตุรกี (ตั้งแต่ ค.ศ. 1992)
* คาซาน ประเทศรัสเซีย (ตั้งแต่ ค.ศ. 2005)
*โอมาฮา สหรัฐ (ตั้งแต่ ค.ศ. 2003)
*แคนซัสซิตี สหรัฐ (ตั้งแต่ ค.ศ. 2018)

## อ้างอิง

## อ่านเพิ่ม
* 
* 
* Hill, John E. (2009). *Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE*. Charleston, South Carolina: BookSurge. .
*  .
* 
* 

## แหล่งข้อมูลอื่น

* 
* 
* People of Kabul – report by Radio France Internationale in English 

หมวดหมู่:เมืองหลวงในทวีปเอเชีย
หมวดหมู่:เมืองในประเทศอัฟกานิสถาน
14

**14** (**สิบสี่**) เป็นจำนวนธรรมชาติที่อยู่ถัดจาก 13 (สิบสาม) และอยู่ก่อนหน้า 15 (สิบห้า)

## คำเติมนำหน้า
* ภาษากรีก 
* ภาษาละติน 

## ความหมาย
* 14 วัน คือ 1 ปักษ์ (2 สัปดาห์)
* ภาคใต้ของไทย มี 14 จังหวัด
* หมู่ 14 เป็นหมู่ในตารางธาตุที่มีหมู่คาร์บอน
* 14 เป็น เลขอะตอม ของซิลิคอน
* 14 กุมภาพันธ์ เป็น วันวาเลนไทน์

## ในทางคณิตศาสตร์

## อ้างอิง

หมวดหมู่:จำนวนเต็ม
มหาวิทยาลัยโคโลราโด โบลเดอร์

thumb|มหาวิทยาลัยโคโลราโด โบลเดอร์

**มหาวิทยาลัยโคโลราโด โบลเดอร์** () เป็นวิทยาเขตหลักของมหาวิทยาลัยโคโลราโด ซึ่งประกอบไปด้วย วิทยาเขตเดนเวอร์ และวิทยาเขตโบลเดอร์ ตั้งอยู่ในเมืองมหาวิทยาลัยโบลเดอร์ รัฐโคโลราโด ก่อตั้งเมื่อปี ค.ศ. 1876 ซึ่งได้ชื่อว่าเป็นมหาวิทยาลัยที่มีความสวยงามที่สุดแห่งหนึ่งในประเทศสหรัฐอเมริกา เพราะมีทำเลที่ตั้งติดเชิงเขา มีสัญลักษณ์ของทีมอเมริกันฟุตบอล เป็น ควายสีทอง (Golden Buffaloes) หรือเรียกย่อว่า **Buff**

## อ้างอิง

## แหล่งข้อมูลอื่น
* เว็บไซต์มหาวิทยาลัย
* เว็บไซต์สมาคมนักเรียนไทยแห่งมหาวิทยาลัยโคโรลาโด โบลเดอร์ 

คโลราโด โบลเดอร์
อันดับวานร

**อันดับวานร** หรือ **อันดับไพรเมต** () เป็นอันดับของสัตว์เลี้ยงลูกด้วยน้ำนม อันได้แก่ สัตว์จำพวกลีเมอร์, ลิง และลิงไม่มีหาง ซึ่งรวมถึงมนุษย์ด้วย มีชื่อสามัญเรียกกันโดยทั่วไปว่า ไพรเมต จึงกล่าวได้ว่าสามารถพบไพรเมตได้ทั่วโลก โดยไพรเมตที่ไม่ใช่มนุษย์ ส่วนใหญ่จะอยู่ในแอฟริกา, ตอนล่างของทวีปเอเชีย, อเมริกากลาง และอเมริกาใต้ แต่จะพบไพรเมตอยู่เพียงไม่กี่ชนิดในแถบตอนเหนือของทวีปเอเชีย จนถึงตอนเหนือของญี่ปุ่น หรือตอนเหนือของอเมริกา และเม็กซิโก โดยที่ไม่พบในทวีปยุโรป และทวีปโอเชียเนีย โดยใช้ชื่อวิทยาศาสตร์ว่า Primates

## นิรุกติศาสตร์
คำว่า Primate มีรากศัพท์มาจากภาษาลาติน คำว่า "Primus" ซึ่งแปลว่า "ปฐม" หรือ"ที่หนึ่ง" หรือ"ผู้นำ" ซึ่งมีนัยว่าสัตว์ที่อยู่ในอันดับนี้ เป็นสิ่งมีชีวิตที่อยู่เหนือสัตว์ทั้งมวล

## ลักษณะสำคัญ
*มีนิ้ว  มีเล็บมือแบน  แทนอุ้งเล็บหรือกีบ เช่น สัตว์อันดับอื่น ๆ  
*มีสูตรของฟันเป็น 4 ประเภท  คือ  ฟันตัด, ฟันเขี้ยว, ฟันกรามหน้า และฟันกราม โดยฟันกรามหน้ามี  2 ยอด  ฟันกรามมี  4 ยอด
*มีนิ้วแรกของมือ (เท้าหน้า) และเท้า  สามารถเคลื่อนที่ตรงกันข้ามกับนิ้วอื่น ๆ  ทำให้หยิบจับได้มั่นคงมากขึ้น
*มีกระบอกตา  และเบ้าตาล้อมรอบทางด้านหลังของกระดูก   ทำให้แยกเบ้าตาออกจากกล่องสมองและตาอยู่ทางด้านหน้าทั้งสองข้างเห็นภาพลึกชัดและแยกแยะสีต่าง ๆ  ได้
*เต้านมลดจำนวนลงเหลือเพียง 1 คู่ บนหน้าอก ยกเว้นไพรเมตบางชนิดอาจมีเต้านมบนหน้าท้องด้วย
*มีประสาทการดมกลิ่นไม่ดี  มีการพัฒนาการลดลงมากกว่าสัตว์อื่น แต่จะไปพัฒนาประสาทการมองเห็นได้ดีกว่า
*มีกระดูกไหปลาร้า  และกระดูกสะบักแข็งแรง ทำให้ขาคู่หน้าสามารถหมุนได้จึงเคลื่อนที่ได้หลายแบบ
*ระบบสืบพันธุ์เพศเมียมีวิวัฒนาการสูงประกอบด้วยการมีรอบเดือน ซึ่งพบทั้งลิงโลกเก่า,  ลิงไม่มีหาง  และมนุษย์
*ต่อมเหงื่อปรากฏบนผิวหนังทั่วไป  ต่างจากสัตว์อื่น ๆ ที่มักมีต่อมเหงื่อที่อุ้งมือ หรืออุ้งเท้า
*มีขนเป็นหย่อม ๆ  บนตัว  เช่น  ที่หัว,  รักแร้  ไม่ได้กระจายตัวสม่ำเสมอเหมือนสัตว์อื่น ๆ
*กล่องสมองค่อนข้างกลมและมีขนาดใหญ่  ช่องเปิดฟอราเมน แมกนัม มาอยู่ข้างล่างของกะโหลกทำให้กะโหลกและกระดูกสันหลังต่อกันในแนวยืนมากขึ้น

## การจำแนก
* **อันดับวานร** หรือ **อันดับไพรเมต**
** **อันดับย่อย [[Strepsirrhini]]**
*** อันดับฐาน Lemuriformes - ลีเมอร์, ลิงลม, บุชเบบี้
**** วงศ์ใหญ่ Lemuroidea ลีเมอร์
***** วงศ์ Cheirogaleidae
***** วงศ์ Daubentoniidae - อาย-อาย
***** วงศ์ Lemuridae
***** วงศ์ Lepilemuridae
***** วงศ์ Indriidae
**** วงศ์ใหญ่ Lorisoidea
***** วงศ์ Lorisidae - ลิงลม, นางอาย, ลิงจุ่น
***** วงศ์ Galagidae - บุชเบบี้, กาลาโก
*** อันดับฐาน †Adapiformes
** **อันดับย่อย [[Haplorhini]]**
*** อันดับฐาน Tarsiiformes
**** วงศ์ Tarsiidae - ทาร์เซีย
*** อันดับฐาน Simiiformes
**** อนุอันดับ Platyrrhini - ลิงโลกใหม่
***** วงศ์ Callitrichidae
***** วงศ์ Cebidae
***** วงศ์ Aotidae
***** วงศ์ Pitheciidae
***** วงศ์ Atelidae
**** อนุอันดับ Catarrhini
***** วงศ์ใหญ่ Cercopithecoidea - ลิงโลกเก่า
****** วงศ์ Cercopithecidae - ลิงโลกเก่า
***** วงศ์ใหญ่ Hominoidea - เอป, ลิงไม่มีหาง, ลิงใหญ่
****** วงศ์ Hylobatidae - ชะนี
****** วงศ์ Hominidae - กอริลลา, อุรังอุตัง, ชิมแปนซี, มนุษย์  

*หมายเหตุ ในอดีต กระแต ก็ถูกจัดให้อยู่ในอันดับนี้ด้วย ด้วยเป็นสัตว์เลี้ยงลูกด้วยนมที่มีวิวัฒนาการร่วมกันมา

## ดูเพิ่ม
*วิวัฒนาการของมนุษย์

## อ้างอิง

## แหล่งข้อมูลอื่น


พ
พระเทียมเท็จ

**พระเท็จเทียม** (False god) ในศาสนายิว หมายถึง เทพเจ้าหรือสิ่งศักดิ์สิทธิ์อื่นนอกเหนือจากพระยาห์เวห์ (พระเป็นเจ้าในศาสนายิว) โดยอาจจะเป็นรูปปั้น รูปเคารพ หรือเทพเจ้าในศาสนาอื่น การไปนับถือหรือนมัสการสิ่งต่าง ๆ นอกเหนือจากพระยาห์เวห์นั้น ถือว่ามีความผิดใหญ่หลวง

หมวดหมู่:พระเป็นเจ้า
หมวดหมู่:Idolatry
หมวดหมู่:ซาตาน
ยุคหิน

**ยุคหิน** () หมายถึง ช่วงเวลาสมัยบรรพบุรุษมนุษย์สร้างเครื่องมือจากหิน ไม้ และกระดูก หรือวัสดุอื่น ๆ เป็นเครื่องมือในการดำรงชีวิต
โดยมีหินลักษณะเฉพาะที่ใช้ในการตัดสิ่งของต่าง ๆ ที่เรียกว่าฟลินต์ (flint)

จุดเริ่มต้นของยุคหินนั้นนักวิทยาศาสตร์เชื่อว่าเกิดอยู่ในช่วง 2-5 ล้านปีมาแล้ว ระยะเวลานั้นแตกต่างกันไปตามสถานที่พบซากวัตถุ แต่เนื่องจากไม่ได้มีหลักฐานบันทึกไว้แน่ และมนุษย์ก็ยังมีการใช้เครื่องมือที่ทำจากหินเป็นระยะเวลานานต่อมา

หลังจากหมดยุคหินแล้ว จะเข้าสู่ยุคที่เรียกว่า ยุคสำริด (Bronze Age) เนื่องจากมีพัฒนาวัสดุที่จำนำมาใช้เป็นเครื่องมือ จากหินมาเป็นโลหะสำริดแทน พบหลักฐานจากบริเวณตะวันออกกลาง คาดว่าน่าจะอยู่ในช่วง 2,000 - 3,000 ปีก่อนคริสตกาล

ยุคหินนั้นยังแบ่งออกได้เป็นอีก 3 ช่วงย่อยคือ 
* ยุคหินเก่า (Paleolithic age)
* ยุคหินกลาง (Mesolithic age)
* ยุคหินใหม่ (Neolithic age)

หมวดหมู่:ยุคก่อนประวัติศาสตร์
ซาราเยโว

**ซาราเยโว** (, , ) เป็นเมืองหลวง และเมืองใหญ่สุดของประเทศบอสเนียและเฮอร์เซโกวีนา ด้วยประชากร 275,569 คนในเขตปกครองของซาราเยโว พื้นที่ของเขตมหานครซาราเยโวครอบคลุมรัฐซาราเยโว, ซาราเยโวตะวันออก และเทศบาลรอบ ๆ ทั้งเขตมหานครมีประชากรรวม 555,210 คน ซาราเยโวมีแม่น้ำมิลยัตสกาเป็นแม่น้ำสายหลัก

ซาราเยโวเป็นศูนย์กลางทางการเมือง การเงิน สังคม และวัฒนธรรมของบอสเนียและเฮอร์เซโกวีนา รวมถึงเป็นศูนย์กลางสำคัญหนึ่งของภูมิภาคบอลข่าน ซาราเยโวมีประวัติศาสตร์ของความหลากหลายทางศาสนาที่เก่าแก่ยาวนาน จึงได้รับฉายาว่าเป็น "เยรูซาเลมยุโรป" หรือ "เยรูซาเลมบอลข่าน" ซาราเยโวเป็นหนึ่งในไม่กี่เมืองหลักของยุโรปที่มีทั้งมัสยิด โบสถ์คาทอลิก โบสถ์ออร์ทอดอกซ์ และโบสถ์ยิวตั้งอยู่ด้วยกันในย่านเดียวกัน ซาราเยโวยังเป็นศูนย์กลางด้านการศึกษาหนึ่งของภูมิภาคบอลข่าน เป็นที่ตั้งของสถาบันการศึกษาระดับอุมศึกษาแห่งแรกของภูมิภาค (หากไม่รวมตุรกีและกรีซ) คือวิทยาลัยอิสลามโบราณหรือมัดเราะซะฮ์ซึ่งในปัจจุบันเป็นส่วนหนึ่งของมหาวิทยาลัยซาราเยโว

## อ้างอิง

## แหล่งข้อมูลอื่น

*


หมวดหมู่:เมืองในประเทศบอสเนียและเฮอร์เซโกวีนา
หมวดหมู่:เมืองหลวงในทวีปยุโรป
สมาคมสถาปนิกสยามในพระบรมราชูปถัมภ์

thumb|สัญลักษณ์สมาคมสถาปนิกสยาม

**สมาคมสถาปนิกสยาม ในพระบรมราชูปถัมภ์** () หรือ **อาษา** (ASA) เป็นสมาคมของบุคคลในวิชาชีพสถาปนิกและผู้ที่สนใจในงานสถาปัตยกรรมของประเทศไทย โดยเป็นหนึ่งในสี่สมาคมวิชาชีพออกแบบสถาปัตยกรรม

สมาคมสถาปนิกสยาม เป็นสมาคมที่มีลักษณะเป็นนิติบุคคล

## วัตถุประสงค์
สมาคมเป็นศูนย์รวมของผู้ประกอบวิชาชีพสถาปัตยกรรม และผู้ที่มีความสนใจในวิชาชีพสถาปัตยกรรม มีวัตถุประสงค์ดังนี้

# มุ่งบำเพ็ญประโยชน์ในการสร้างสรรค์ความเจริญงดงามทางสถาปัตยกรรมและสิ่งแวดล้อม และรักษาอารยธรรมของชาติ ในฐานะองค์กรทางวิชาชีพอิสระ
# เสริมสร้างความสมัครสมานสามัคคีในหมู่มวลสมาชิก เพื่อดำรงไว้ซึ่งเกียรติและศักดิ์ศรี รวมทั้งเสริมสร้างความเป็นอันหนึ่งอันเดียวกัน ในกิจกรรมที่เป็นประโยชน์ต่อการประกอบวิชาชีพของสมาชิกและต่อสังคม
# ให้ความรู้ คำปรึกษาทางวิชาชีพ วิชาการ และสิทธิประโยชน์ แก่สมาชิกและสังคม
# ส่งเสริม สนับสนุน และเผยแพร่ การศึกษา ค้นคว้า การวิจัย และการพัฒนา เพื่อความก้าวหน้าในการประกอบวิชาชีพสถาปัตยกรรม
# ให้ความร่วมมือกับหน่วยงานของรัฐ องค์กร และสถาบัน ทั้งภายในประเทศและภายนอกประเทศ เพื่อพัฒนาและเผยแพร่ อุดมการณ์ บทบาท และหน้าที่ของสถาปนิก
# ส่งเสริม พัฒนาและติดตามการปฏิบัติตามพันธะกรณีว่าด้วยการให้บริการและจรรยาบรรณแห่งวิชาชีพสถาปัตยกรรม
# กำหนดและรับรองมาตรฐาน กฎ ระเบียบ เกี่ยวกับวิชาชีพสถาปัตยกรรม
# สนับสนุนให้มีกองทุนสวัสดิการสมาชิก เพื่อให้สมาชิกมีสิทธิได้รับสวัสดิการต่าง ๆ ที่สมาคม และสมาชิก ร่วมกันกำหนดขึ้นอย่างเที่ยงธรรม

## หน้าที่
สมาคมสถาปนิกสยามมีบทบาทอย่างมากในการพัฒนาวงการวิชาชีพสถาปัตยกรรม ที่ทางด้านวิชาชีพและทางด้านวิชาการ โดยจะมีการทำงานใกล้ชิดกับ สภาสถาปนิก (Council of Thai Architects) ในเชิงของกฎหมายและกรอบการปฏิบัติวิชาชีพ ส่วนในด้านวิชาการก็จะมีการจัดพิมพ์เอกสารวิชาการและการจัดสัมนาวิชาการอยู่เสมอ นอกจากนี้ยังมีเว็บบอร์ดที่ใช้เป็นที่แลกเปลี่ยนความเห็นและความรู้โดยสมาชิก 

## งานอาษา
สิ่งที่ประชาชนไทยรู้จักดีที่สุดที่เกี่ยวข้องกับสมาคมสถาปนิกสยาม ได้แก่งานสถาปนิกประจำปี หรือ "งานอาษา" โดยจะจัดขึ้นเป็นประจำทุก ๆ ปี ในช่วงประมาณต้นเดือนพฤษภาคม ภายในงานจะมีกลุ่มสถาปนิกอาสาที่เรียกกันว่า "หมอบ้าน" ซึ่งจะให้คำปรึกษาปัญหาการก่อสร้างฟรี มีงานแสดงผลงานของนิสิตนักศึกษาสถาปัตยกรรมศาสตร์จากทุกสถาบัน และผลงานของสำนักงานสถาปนิกชั้นนำของประเทศ มีการสัมนาเกี่ยวกับวิชาชีพโดยบุคคลสำคัญทั้งในและนอกวงการสถาปัตยกรรม ทั้งจากภายในและต่างประเทศ และสิ่งที่ได้รับความสนใจที่สุดคือ งานแสดงวัสดุก่อสร้าง โดยบริษัทผลิตและจำหน่ายวัสดุก่อสร้างชั้นนำของประเทศมารวมตัวกัน 

งานสถาปนิกประจำปีดังกล่าว จะเรียกแตกต่างกันออกไปในแต่ละปี โดยใช้ปีพุทธศักราชในชื่อภาษาไทย (เช่น *งานสถาปนิก ๔๙*) และใช้คริสต์ศักราชในชื่อภาษาอังกฤษ (เช่น *Architect'06*)

## สมาชิก
การเข้าเป็นสมาชิกของสมาคมสถาปนิกสยาม ไม่จำเป็นต้องเป็นผู้ที่ทำงานในวงการสถาปัตยกรรม ประชาชนทั่วไปที่มีความสนใจในงานสถาปัตยกรรมสามารถเป็นสมาชิกได้

## ดูเพิ่ม
* อาคารอนุรักษ์

## แหล่งข้อมูลอื่น
* สมาคมสถาปนิกสยามในพระบรมราชูปถัมภ์ 
* เว็บบอร์ดอาษา 

หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สถาปัตยกรรม
สถาปนิก
หมวดหมู่:องค์กรวิชาชีพ
ปรัชญา เพิ่มพานิช

**ปรัชญา เพิ่มพานิช**  เป็นเลขานุการคณะกรรมการผู้ตัดสินสมาคมฟุตบอลแห่งประเทศไทย  และเป็นผู้ช่วยผู้ตัดสิน (เดิมเรียกว่า ผู้กำกับเส้น) ชาวไทยคนเดียวที่ได้รับเลือกจากสหพันธ์ฟุตบอลนานาชาติ (ฟีฟ่า) ให้ทำหน้าที่ในการแข่งขันฟุตบอลโลก 2006 รอบสุดท้าย ที่ประเทศเยอรมนี ระหว่างวันที่ 9 มิถุนายน - 9 กรกฎาคม พ.ศ. 2549 และเป็นผู้ช่วยผู้ตัดสินในฟุตบอลฟีฟ่าคอนเฟเดอเรชันส์คัพ 2005 อีกด้วย

ในการแข่งขันฟุตบอลโลกครั้งนี้ มีผู้ตัดสินชาวเอเชีย 6 คน จากจำนวนผู้ตัดสินทั้งหมด 84 คน ในจำนวน 6 คนนี้ทำหน้าที่ผู้ตัดสิน 2 คน ผู้ช่วยผู้ตัดสิน 4 คน

ปรัชญา เพิ่มพานิช เป็นคนไทยคนที่สองที่ได้ทำหน้าที่ในการแข่งขันฟุตบอลโลก ต่อจาก ภิรมย์ อั๋นประเสริฐ ที่ได้ไปทำหน้าที่ผู้ตัดสิน ฟุตบอลโลก 1998 ที่ประเทศฝรั่งเศส 

หมวดหมู่:ผู้ตัดสินฟุตบอลชาวไทย
รีเฏาะหฺ

**รีเฏาะหฺ** หรือ **รีเฏาะห์** คือภรรยาของเซด อัชชะฮีด ผู้เป็นมารดาของยะฮฺยา บินเซด อาศัยอยู่ในนครมะดีนะหฺ ในคริสต์ศตวรรษที่ 8

หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
รัก (เพลง)

เพลง "**รัก**" อาจหมายถึง

* "รัก" เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระราชนิพนธ์ในเดือนธันวาคม พ.ศ. 2537
* "รัก" เพลงโดยอัญชลี จงคดีกิจ
.xxx

**.xxx** เป็นโดเมนระดับบนสุด สำหรับใช้ในเว็บไซต์ที่มีเนื้อหาในด้านภาพโป๊และเปลือยในอินเทอร์เน็ต ดำเนินการโดยไอซีเอ็ม รีจิสตรี (ICM Registry) ชื่อ xxx มีลักษณะคล้ายคลึงกับเรทภาพยนตร์ในอเมริกา ที่กำหนดให้ภาพยนตร์เรต "X" สำหรับภาพยนตร์ที่ประกอบด้วยภาพโป๊และเปลือย 

ไอซีเอ็ม รีจิสตรี ได้เสนอขอเปิด .xxx ครั้งแรกในปี พ.ศ. 2543 และอีกครั้งหนึ่ง พ.ศ. 2547 แต่ถูกคัดค้านอย่างหนักจากบรรดานักการเมืองและฝ่ายอนุรักษนิยม ในวันที่ 1 มิถุนายน พ.ศ. 2548 ICANN ได้ประกาศยอมรับในเบื้องต้นให้ .xxx เป็น โดเมนระดับบนสุดลักษณะผู้สนับสนุน พร้อมทั้ง .aero, .travel และดอตอื่น ๆ แต่ในวันที่ 10 พฤษภาคม พ.ศ. 2549 ICANN กลับยกเลิกประกาศดังกล่าวในส่วนของ .xxx และ .xxx ยังคงไม่ได้ถูกเปิดให้ใช้งาน

จนกระทั่งในวันที่ 18 มีนาคม พ.ศ. 2554 บอร์ดบริหารของ ICANN ได้อนุมัติข้อตกลงกับไอซีเอ็ม รีจิสตรี ในการเปิดโดเมน .xxx ด้วยคะแนนเสียงเห็นชอบ 9 เสียง คัดค้าน 4 เสียง และงดออกเสียง 3 เสียง และเริ่มเปิดการจดทะเบียนโดเมนเนมเป็นการทั่วไป ตั้งแต่วันที่ 6 ธันวาคม พ.ศ. 2554 ทั้งนี้ ไม่ได้มีข้อจำกัดในการใช้ .xxx ว่าจะต้องเป็นเว็บไซต์โป๊เปลือยหรือเรื่องเพศเท่านั้นแต่อย่างใด ดังนั้นจึงอาจพบว่ามีเว็บไซต์ปกติทั่วไปบางรายเลือกใช้ .xxx ด้วย

## อ้างอิง

## แหล่งข้อมูลอื่น
* ไอซีเอ็ม รีจิสตรี .xxx

หมวดหมู่:อุตสาหกรรมทางเพศ
หมวดหมู่:โดเมนระดับบนสุด
เราะซูล

**เราะซูล** (อาหรับ: رسول) แปลตามศัพท์ว่า "ผู้ถูกส่งมาเป็นสื่อ" ในศาสนาอิสลามใช้หมายถึงมนุษย์ผู้ที่ได้รับมอบหมายจากอัลลอฮ์พระผู้เป็นเจ้าให้ทำหน้าที่เผยแพร่ศาสนาของพระองค์ให้แก่หมู่ชน ซึ่งมีจำนวนหลายร้อยคน อัลกุรอานได้ระบุนามของเราะซูลในอดีตเพียง 25 ท่านได้แก่

# อาดัม
# อิดรีส
# นูฮ
# ฮูด
# ศอลิหฺ
# อิบรอฮีม
# ลูฏ
# อิสมาอีล
# อิสฮาก
# ยะอฺกูบ
# ยูสุฟ
# อัยยูบ
# ชุอัยบ์
# มูซา
# ฮารูน
# ซุลกิฟลิ
# ดาวูด
# สุลัยมาน
# อิลยาส
# อิลยะสะอฺ
# ยูนุส
# ซะกะรียา
# ยะฮฺยา
# อีซา
# มุฮัมมัด

## อ้างอิง
ษุลฮิจญ์ญะฮ์

thumb|right|"การประกอบพิธีฮัจญ์"
**ษุลฮิจญ์ญะฮ์** () เป็นเดือนที่ 12 ในปฏิทินฮิจเราะห์ เป็นเดือนที่ชาวมุสลิมเดินทางไปมักกะฮ์เพื่อประกอบพิธีฮัจญ์ ในเดือนนี้มีวันสำคัญคือ วันอีดุลอัฎฮา นอกจากนี้สิบวันแรกของเดือนษุลฮิจญ์ญะฮ์ยังเป็นช่วงเวลาที่มีความประเสริฐอย่างยิ่งสำหรับชาวมุสลิม ซึ่งอัลลอฮ์ได้ตรัสไว้ในอัลกุรอานมีความหมายว่า "และจงประกาศแก่มนุษย์ทั่วไปเพื่อการทำฮัจญ์ พวกเขาจะมาหาเจ้าโดยทางเท้าและโดยทางอูฐเพรียวทุกตัว จะมาจากทางไกลทุกทิศทาง เพื่อพวกเขาจะได้มาร่วมเป็นพยานในผลประโยชน์ของพวกเขา (ด้านโลกและด้านศาสนา) และกล่าวพระนามอัลลอฮ ในวันที่รู้กันอยู่แล้ว (คือวันเชือด) ตามที่พระองค์ทรงประทานปัจจัยยังชีพแก่พวกเขาจากสัตว์สี่เท้า ดังนั้นพวกเธอจงกินเนื้อของมัน และจงให้อาหารแก่ผู้ยากจนขัดสน" (ซูเราะฮ์อัลฮัจญ์ อายะฮ์ 27-28) 

และในการบันทึกของอิหม่ามบุคอรีย์และอบูดาวูด รายงานโดยท่านอิบนุอับบาสจากท่านนบี ศ็อลลัลลอฮุอะลัยฮิวะซัลลัม กล่าวว่า "ไม่มีวันใด ๆ การกระทำอันดีงามที่อัลลอฮ์โปรดจะถูกกระทำในวันนั้นดีกว่าการกระทำสิ่งดี ๆ ในบรรดาวันนี้ (คือสิบวันแรกของษุลฮิจญ์ญะฮ์)" เศาะฮาบะฮ์ได้กล่าวว่า "แม้กระทั่ง (ดีกว่า) การทำญิฮาดในหนทางของอัลลอฮ์กระนั้นหรือ" ท่านนบีตอบว่า "แม้กระทั่งการทำญิฮาด (หมายถึงจะไม่ดีกว่าการทำความดีในสิบวันแรกของษุลฮิจญ์ญะฮ์) เว้นแต่ชายคนหนึ่งออก (จากบ้าน) ด้วยชีวิตและทรัพย์สิน (เพื่อทำญิฮาดในหนทางของอัลลอฮ์) และไม่มีสิ่งใดจากนั้น (ชีวิตและทรัพย์สิน) ได้กลับมาเลย"

ท่านหญิงอาอิชะฮฺรายงานจากท่านนบี ศ็อลลัลลอฮุอะลัยฮิวะซัลลัม กล่าวว่า "ไม่มีวันใดที่อัลลอฮ์ทรงปลดปล่อยบรรดาบ่าวของพระองค์จากนรกมากกว่าวันอะเราะฟะฮ์ (วันที่ 9 ษุลฮิจญ์ญะฮ์) และแท้จริงพระองค์จะทรงอยู่ใกล้ชิดและทรงภูมิใจ (ด้วยการขยันทำความดีของบ่าวของพระองค์) ต่อมะลาอิกะฮ์ โดยพระองค์จะตรัส (ด้วยความภูมิใจ) ว่า คนเหล่านี้ประสงค์อะไรกัน (หมายถึงกล่าวถึงความปรารถนาอันทรงเกียรติของบ่าวของอัลลอฮ์ที่แสวงบุญในวันอะเราะฟะฮ์)" บันทึกโดยอิหม่ามมุสลิม

**การทำความดีในสิบวันแรกของษุลฮิจญ์ญะฮ์**

* การสรรเสริญสดุดีต่ออัลลอฮ์ : บรรดามุสลิมรุ่นแรก ๆ จะขยันในการรำลึกถึงอัลลอฮ์ด้วยเสียงเบาและเสียงดัง
* การละหมาดซุนนะฮฺให้มาก ๆ 
* การเชือดกุรบาน (อุฎฮิยะฮ์) 
* การบริจาคทานให้มากมาย
* การถือศีลอด : ในการบันทึกของท่านอิหม่ามดาวู้ดจากภรรยานบีบางท่าน กล่าวว่า ท่านนบี (ศ) มักจะถือศีลอด 9 วันของษุลฮิจญ์ญะฮ์ (วันอะเราะฟะฮ์) และสามวันจากทุกเดือน
* การละหมาดกลางคืน (กิยามุลลัยล์) 
* การกลับเนื้อกลับตัวและสำรวมตนให้อยู่ในกรอบหลักการของอัลอิสลามอย่างสม่ำเสมอ

## อ้างอิง
* อิสลามไทย

หมวดหมู่:ปฏิทินฮิจเราะห์
หมวดหมู่:วันสำคัญทางศาสนาอิสลาม